arnastofnun/IGC-2024 huggingface dataset:
Moldskjalda

Moldskjalda (fræðiheiti: "Tricholoma terreum") er meðalstór hattsveppur af skjölduætt. Moldskjalda er með hvítan staf og fanir en gráa hettu, daufa lykt og bragð. Moldskjalda vex helst í þyrpingum í blandskógum, einkum með furu og er mest áberandi á haustin.

Moldskjalda er nauðalík gráskjöldu sem vex í birkiskógum.

Moldskjalda er talin sæmilega æt.
Actinidia melanandra

Actinidia melanandra er klifurrunni í Actinidiaceae ætt. Hún verður um 7m há. Hún er upprunnin frá hluta Hubei, Sichuan, og Yunnan héraða í Kína. Ávöxturinn er loðinn með purpuralita húð og rauðleitt hold. Þrátt fyrir að ávöxturinn sé ætur, er hún ekki ræktuð vegna hans, heldur stundum seld sem skrautplanta undir heitinu "Actinidia melandra".
Providence

Providence er höfuðborg og stærsta borg Rhode Island-fylkis Bandaríkjanna. Íbúar eru um 180.000 (2017). Borgin er ein sú elsta í BNA og var stofnuð árið 1636. Hún byggðist upp á vefnaði, vélaiðnaði og framleiðslu. Í dag er hún borg heilbrigðisþjónustu, menntastofnana og þjónustu. Providence liggur við ósa samnefnds fljóts og við Narragansett-flóa.
Paris Saint-Germain

Paris Saint-Germain Football Club, oftast nefnt Paris Saint-Germain eða PSG er franskt atvinnumannalið í knattspyrnu frá París sem spilar í Ligue 1 sem er efsta deild franskrar knattspyrnu. Liðið hefur unnið alls 38 titla (2019) og er sigursælasta lið Frakklands. Liðið hefur unnið frönsku úrvalsdeildina síðan 2013. Qatar Sports Investments (QSI) hefur verið eigandi félagsins síðan 2011.
Somerville College

Somerville College er háskóli í Oxford. Hann er hluti Oxford-háskólans, og var stofnaður árið 1879 sem "Somerville Hall". Í dag starfa um 260 manns við skólann og nemendur eru 600.

Meðal þeirra sem lært hafa við skólann eru Margaret Thatcher, Svava Jakobsdóttir, Indira Gandhi, Iris Murdoch, Philippa Foot og Margaret Clunies Ross. Þar kenndu líka G.E.M. Anscombe og Alan Hollinghurst.
Richmond

Richmond er höfuðborg Virginíu í Bandaríkjunum. Íbúar eru tæpir 230.000 (2017).

Borgin var stofnuð árið 1737 og er um 160 km suður af Washington D.C.. Hún stendur við James-fljót. Laga-, ríkis og bankastofnanir eru mikilvægar borginni.
Actinidia fortunatii

Actinidia fortunatii er klifurrunni í Actinidiaceae ætt. Hún er einlend í Kína (Guangdong, Guangxi, Guizhou og Hunan.).
Actinidia chinensis

Actinidia chinensis er klifurrunni í Actinidiaceae ætt. Hún er einlend í Kína (Anhui, Chongqing, Fujian, Gansu, Guangdong, Guangxi, Guizhou, Henan, Hubei, Hunan, Jiangsu, Jiangxi, Shaanxi, Sichuan, Taiwan, Yunnan, Zhejiang.).

Hún skiftist í eftirfarandi afbrigði samkvæmt Flora of China:
Hereford

Hereford er borg og sókn í Herefordshire í Englandi. Borgin liggur við ána Wye, um það bil 26 km austan við landamæri Wales, 24 km suðvestan við Worcester og 37 km norðvestan við Gloucester. Íbúar Hereford voru 58.896 árið 2016 og er borgin því stærsta þéttbýlið í Herefordshire.

Nafnið "Hereford" mætti snara yfir á íslensku sem „Hervað“; það er að segja staður þar sem hermenn fóru yfir ána Wye. Á velsku heitir borgin "Henffordd", sem þýðir „gamli vegurinn“. Velska heitið er líklega tilvísun í forna rómverska byggð sem lá í nágrenninu. Sögulega var stór hluti Herefordshire-búa velskumælandi, sem lýsir sér vel í mörgum velskum örheitum á svæðinu.

Ríkharður 1. Englandskonungur fellst á stofnskrá fyrir Hereford árið 1189. Í henni er borginni lýst sem „Hereford í Wales“. Þó Hereford sé ævaforn borg var hún ekki opinberlega viðurkennd sem slík fyrir árið október 2000.

Í dag er Hereford mikilvæg miðstöð verslunar fyrir sveitina sem liggur þar í kring. Meðal landbúnaðarvara frá Hereford eru síder, bjór, leðurvörur, nikkel, alifuglar og nautgripir (þar á meðal frægi Hereford-nautgripurinn).
Actinidia hubeiensis

Actinidia hubeiensis er klifurrunni í Actinidiaceae ætt. Hún er einlend í Kína (Hubei).
Actinidia linguiensis

Actinidia linguiensis er klifurrunni í Actinidiaceae ætt. Hún er ættuð frá Kína (Guangxi).
Actinidia styracifolia

Actinidia styracifolia er klifurrunni í Actinidiaceae ætt. Hún er einlend í Kína (Fujian, Guizhou, Hunan, Jiangxi.).
Hvítálmur

Hvítálmur (fræðiheiti: "Ulmus americana") er álmtegund sem er ættuð frá austurhluta Norður-Ameríku, frá Nova Scotia vestur til Alberta og Montana, og suður til Florida og mið Texas. Hann er mjög harðgerður og þolir niður að −42 °C. Tré á svæðum sem hafa ekki orðið fyrir barðinu á „hollenskri álmsýki“ geta orðið mörg hundruð ára gömul.

Lengst af, eða í 80 ár, hefur "U. americana" verið talinn fjórlitna (þ.e. með tvöfaldan venjulegan fjölda litninga, 2n=56), sem er óvenjulegt innan ættkvíslarinnar. Hinsvegar hefur rannsókn sem var gerð 2011 af Agricultural Research Service hjá USDA sýnt að um 20% villtra hvítálma eru tvílitna (2n=28) og gætu eins verið í raun önnur tegund. Að auki eru nokkkur þrílitna tré í ræktun og hafa þau sýnt nokkuð þol gegn hollensku álmveikinni

Hvítálmur getur orðið um 30m hár og 152 sm í þvermál. Hann er hraðvaxta í æsku og byrjar snemma að fella fræ. Hann stýrist ekki af daglengd og vex fram í fyrstu frost.

Flokkun.

"Ulmus americana" var fyrst lýst og nefndur af Carl Linnaeus í riti hans "Species Plantarum", útgefnu 1753. Engar undirtegundir eða afbrigði eru viðurkennd. Illa hefur gengið að blanda honum við aðrar tegundir.
Furubikar

Furubikar (fræðiheiti: "Gremmeniella abietina"), furugremi eða greinaþurrksveppur, er tegund af svepp sem sýkir barrtré og veldur þar greinaþurrksýki. Megineinkennið er dauði barrs, en getur að lokum leitt til dauða trjánna. Í skógrækt er lítið reynt að fást við smitið vegna kostnaðar. Felling reita með smiti er valin fram yfir eitrun þar sem sveppaeitur er skaðleg öðrum lífverum.

Útbreiðsla.

Evrópski stofninn er um mestalla Evrópu, þar á meðal Evrópuhluta Rússlands. Ameríski stofninn takmarkast við norðan við 44°N.

Það eru tveir stofnar af sveppinum, Norður-Amerískur og Evrópskur. Evrópski er ágengari, og getur smitað og drepið heilu trén á fáum árum, meðan sá ameríski smitar fáeina metra á trénu. Ein ástæða fyrir skaða af evrópska stofninum er að trén geta ekki varið sig á veturna þar sem stofninn er virkur niður að -5°C

Furubikar hefur víða komið upp í skógrækt á Íslandi og valdið miklum skaða.
Grábytta

Grábytta (fræðiheiti: "Limnephilus griseus") er skordýrategund sem var fyrst lýst af Carl von Linné 1758. Hún er útbreidd á norðurslóðum og er algengasta vorflugan á Íslandi.

"Limnephilus griseus" er með fimm lirfustig og púpustig í tjörnum og ám. Karlarnir virðast klekjast á undan kerlum..

Undirtegundir.

Tegundin skiftist í eftirfarandi undirtegundir:
Apotomis

"Apotomis" spp. er tegundarík ættkvísl fiðrilda í veffiðrildaætt (Tortricidae). Ein tegund hefur fundist á Íslandi, en 13 eru í Noregi.
Júníus Meyvant

Júníus Meyvant er sviðsnafn tónlistarmannsins Unnars Gísla Sigurmundssonar.

Júníus vann til verðlauna sem besti nýliði ársins og besta smáskífa ársins á Íslensku tónlistarverðlaununum árið 2015. Einnig vann hann árið 2017 fyrir bestu popp-plötuna; "Floating Harmonies". Sama ár hélt hann til Bandaríkjanna og spilaði meðal annars í New York og Seattle. Í kjölfarið samdi hann við bandaríska tónlistarútgáfu fyrir plötuna "Across the Borders".

Júníus er undir áhrifum tónlistarmanna eins og Sam Cooke, Charles Bradley og Rolling Stones.
Guðni Baldursson

Guðni Baldursson (4. mars 1950 – 7. júlí 2017) var fyrsti formaður Samtakanna ’78. Hann gengdi því hlutverki á árunum 1978-1986.

Guðni átti stóran þátt í lagalegum betrumbótum á réttindum hinsegin fólks á Íslandi.

Ævi.

Guðni fæddist í Reykjavík þann 4. mars árið 1950. Foreldrar hans voru Baldur Aspar prentari og Þóra Guðnadóttir móttökuritari. Guðni lauk stúdentsprófi frá Menntaskólanum við Hamrahlíð árið 1970 og námi í viðskiptafræði frá Háskóla Íslands árið 1976. Hann starfaði fyrir Hagstofuna og síðar Þjóðskrá Íslands í hátt í 40 ár.

Guðni var á meðal stofnfélaga Samtakanna '78 og var fyrsti formaður samtakanna. Hann var einnig stofnfélagi í Alnæmissamtökunum (síðar HIV Ísland) og sat í stjórn þess félags í rúm 30 ár. Hann var einnig fyrsti opinberlega samkynhneigði Íslendingurinn til þess að bjóða sig fram í Alþingiskosningum en hann tók sæti á lista Bandalags jafnaðarmanna vegna alþingiskosninganna árið 1983. Guðni lagði áherslu á að framboð hans væri ekki vegna persónulegs metnaðar heldur hluti af baráttu samkynhneigðra fyrir sýnileika og jafnrétti. Til að undirstrika það var ósk Guðna sú að hann yrði ekki titlaður viðskiptafræðingur á framboðslistanum heldur formaður Samtakanna '78.

Lífsförunautur hans, Helgi Viðar Magnússon dó árið 2003 en þeir hófu sambúð árið 1979.
Q – félag hinsegin stúdenta

Q – félag hinsegin stúdenta er hagsmunafélag Samtakanna 78. Félagið beitir sér í réttindabaráttu hinsegin (LGBTQIA+) fólks innan sem og utan háskólasamfélagsins, sér um vísindaferðir fyrir nemendafélög háskólanna og heldur viðburði fyrir hinsegin ungmenni á aldrinum 18-30 ára.

Markmið Q–félagsins er að vera sýnilegt hagsmunaafl innan háskólanna, gefa hinsegin stúdentum tækifæri til að hittast, veita þeim stuðning og auka samheldni þeirra. Félagið stuðlar að sýnileika hinsegin málefna og einstaklinga innan háskólanna með því að sjá um fræðslu og hvetja til aukinnar kennslu, umræðu og rannsóknum um málefnin.

Saga félagsins.

Q – félag hinsegin stúdenta var stofnað 19. janúar árið 1999 undir nafninu Félag samkynhneigðra stúdenta (FSS). Hvati að stofnun félagsins var m.a. leikrit Felix Bergssonar „Hinn fullkomni jafningi“ og aukin þörf fyrir umræðu og hópamyndun á meðal samkynhneigðra stúdenta innan HÍ. Að sögn Alfreðs Haukssonar, fyrsta formanni félagsins, hafði hópurinn ekki getað hist nema á skemmtistöðum og því hafi lítill, en sívaxandi, hópur byrjað að hittast kaffihúsi. Markmið FSS var því að vera vettvangur fyrir samkynhneigða stúdenta og annað stuðningsfólk þeirra til að hittast.

Á aðalfundi félagsins árið 2008 var ákveðið að breyta nafni þess úr FSS í Q til þess að ná yfir víðari hóp hinsegin fólks. Var sú ákvörðun tekin í kjölfar breytingar undirtitils félagsins úr „félag samkynhneigðra, tvíkynhneigðra og trans stúdenta“ í „félag hinsegin stúdenta“.

Stjórn Q – félags hinsegin stúdenta.

Stjórn Q–félagsins, starfsárið 2022–2023:
Kvistlús

Kvistlús (fræðiheiti: "Cavariella konoi"

) er blaðlúsategund sem sníkir á víði. Hún er lítil (2,5mm löng), ljósgræn og egglaga. Hún leggst einnig á hvönn.

Tegundin er með holarktíska útbreiðslu. Hún er útbreidd um allt ísland.
Elriblaðvendill

Elriblaðvendill (fræðiheiti: "Taphrina tosquinetii") er sveppur sem var fyrst lýst af Westend., og fékk núverandi nafn af Louis René Tulasne 1866.

Elriblaðvendill finnst sumsstaðar á Íslandi á rauðelri en veldur litlum skaða.
Heggvendill

Heggvendill (fræðiheiti: "Taphrina padi") er sveppur sem var fyrst lýst af Arthur Louis Arthurovic de Jaczewski, og fékk sitt núverandi nafn af Arthur Jackson Mix 1947.

Hann sníkir á hegg og hefur nýlega fundist á Íslandi.
Hrímfaxi og Skinfaxi

Skinfaxi og Hrímfaxi í norrænni goðafræði eru hestar Dags og Nætur sem ríða umhverfis jörðina. Skinfaxi lýsir upp daginn, Hrímfaxi veldur morgundögginni.

Þeim er svo lýst í Gylfaginningu:
Hagasmella

Hagasmella (fræðiheiti: "Hypnoidus riparius") er tegund af bjöllum ættuð frá Evrópu.

Hún finnst á láglendi um allt Ísland.
Scott McTominay

Scott McTominay (fæddur 8. desember, 1996) er atvinnumaður í fótbolta sem spilar sem miðjumaður fyrir Manchester United og landslið Skotlands. McTominay hefur alltaf verið hjá Manchester United og spilaði sinn fyrsta leik í ensku úrvaldsdeildinni gegn Arsenal þann 7 maí 2017. McTominay fæddist í Englandi en spilar þó fyrir Skotlandi í gegnum fjölskyldutengsl.
Tírólamerla

Tírólamerla (fræðiheiti: "Parvoplaca tiroliensis") er tegund fléttna af glæðuætt ("Teloschistaceae"). Hún finnst meðal annars á Íslandi þar sem hún er algeng um allt land en er mest áberandi á hálendinu.

Orðsifjar.

Tírólamerla heitir eftir Tirol í Austurríki. Íslenska nafn hennar er dregið beint af latneska heiti hennar "Parvoplaca tiroliensis".

Útlit og búsvæði.

Tírólamerla er hrúðurflétta með lítt áberandi grátt þal og ólífugrænar eða gular askhirslur með skærgulum börmum. Hún vex á mosum, sinuleifum eða kvistum.

Átta gró eru í hverjum aski. Gróin eru tvíhólfa með þykkum millivegg, oddbaugótt eða sporbaugótt, 12-18 x 6-9,5 µm að stærð.

Efnafræði.

Tírólamerla inniheldur gula litarefnið parietín eins og aðrar fléttur af glæðuætt.

Þalsvörun tírólamerlu er K+ vínrauð, C-, KC- og P-.
Sasa chartacea

Sasa chartacea er bambustegund sem var fyrst lýst af Tomitaro Makino, og fékk sitt núverandi nafn af Tomitaro Makino og Keita Shibata.
Sasa oshidensis

Sasa oshidensis er lágvaxin bambustegund (0,9 til 1,8 m), ættuð frá Japan. Hún var nefnd af Tomitaro Makino og Shigetaro Uchida.
Sasa elegantissima

Sasa elegantissima er lágvaxin bambustegund (50 til 80 sm), ættuð frá austur Asíu. Hún var nefnd af Takenoshin Nakai.
Sasa magnifica

Sasa magnifica er lágvaxin bambustegund (1 til 1,5 m), ættuð frá austur Asíu. Hún var fyrst nefnd af Takenoshin Nakai, en fékk sitt núverandi nafn af Sadao Suzuki.
Sasa kogasensis

Sasa kogasensis er lágvaxin bambustegund (5 til 10 sm), ættuð frá austur Asíu. Hún var nefnd af Takenoshin Nakai.
Sasa takizawana

Sasa takizawana er lágvaxin bambustegund (1 til 2 m), ættuð frá austur Asíu. Hún var nefnd af Tomitaro Makino og Shigetaro Uchida.
Phyllostachys arcana

Phyllostachys arcana er bambustegund sem var lýst af McClure. Hann getur orðið 7,5 m hár og stönglarnir 30 mm í þvermál. Ættuð frá Kína (Anhui, Gansu, Jiangsu, Shaanxi, Sichuan, Yunnan og Zhejiang).
Eilífðarlauf

Eilífðarlauf (fræðiheiti: "Crassula") eru ættkvísl þykkblöðunga af ættinni "Crassulaceae". Í ættkvíslinni eru um það bil 200 viðurkenndar tegundir.

Margar eilífðarlaufstegundir eru upprunar í Suður-Afríku, þar sem þær vaxa í eyðimörkum og gresjum. Sumar tegundirnar mynda blaðhvirfingar. Auðvelt er að fjölga eilífðarlaufstegundum með því að taka blað- eða toppgræðing.
Skrúfublað

Skrúfublað (fræðiheiti: "Crassula falcata") er þykkblöðungur í ættkvísl eilífðarlaufa. Það er upprunnið í austanverðri Suður-Afríku. Skrúfublað er vinsæl inniplanta.

Leggur skrúfublaðs er holdugur. Blöðin eru gráleit, þykk og um það bil 10 cm löng. Þau vaxa tvö og tvö saman út frá leggnum og minna því á skipsskrúfu. Skrúfublað blómstrar stundum. Blómin eru rauð og opnast á sumrin.
Gljávíðiryðsveppur

Gljávíðiryðsveppur (fræðiheiti: "Melampsora laricis-pentandrae") er sveppategund sem var lýst af Heinrich Klebahn 1897.

Sveppurinn leggst á ösp og er með lerki sem millihýsil. Hann fannst fyrst við Höfn í Hornafirði árið 1994 og breiddist þaðan út. Nú finnst hann víðast þar sem gljávíðir er ræktaður, og hefur verið skráður á Vesturlandi, Austurlandi og Suðurlandi. Gljávíðiryðsveppur hefur ekki enn fundist á lerki á Íslandi.
Dóra Þórhallsdóttir

Dóra Þórhallsdóttir (23. febrúar 1893 – 10. september 1964) var forsetafrú Íslands og eiginkona Ásgeirs Ásgeirssonar forseta Íslands.

Dóra fæddist í Reykjavík og var dóttir hjónanna Þórhalls Bjarnarsonar biskups Íslands og konu hans Valgerðar Jónsdóttur. Á meðal systkina Dóru var Tryggvi Þórhallsson forsætisráðherra. Dóra ólst upp í húsinu Laufás við Laufásveg 48 í Reykjavík.

3. október 1917 giftist Dóra, Ásgeiri Ásgeirssyni, guðfræðingi, alþingismanni, forsætisráðherra og öðrum forseta Íslands. Börn Dóru og Ásgeirs voru Þórhallur Ásgeirsson ráðuneytisstjóri, Vala Ásgeirsdóttir Thoroddsen forsætisráðherrafrú og Björg Ásgeirsdóttir sendiherrafrú.

Dóra sótti fundi ungmennafélaga á æskuárum sinum, sat í stjórn Lestrarfélags kvenna, í skólanefnd Kvennaskólans í Reykjavík og sóknarnefnd Dómkirkjunnar. Kirkjusókn var henni hugleikin sem og málefni Þjóðkirkjunnar. Dóra lagði gjarnan áherslu á að rækt yrði lögð við söngkennslu í skólum og var auk þess mikil hannyrðakona og lætur eftir sig fjölda fallegra muna.

Dóra var 59 ára gömul þegar hún varð forsetafrú. Við embættistöku Ásgeirs klæddist hún íslenskum skautbúningi og hafa forsetafrúr allar götur síðan fylgt þeim sið að klæðast skautbúningi við embættistöku eiginmanna sinna.

Á fullveldisdaginn, 1. desember 1954 var hún sæmd stórkrossi Hinnar íslensku fálkaorðu.

Dóra lést úr bráðahvítblæði í september árið 1964, rúmum mánuði eftir að fjórða kjörtímabil Ásgeirs í embætti forseta hófst.
Forspjall að sérhverri vísindalegri frumspeki framtíðar

Með Forspjalli að sérhverri vísindalegrir frumspeki framtíðar reyndi Immanuel Kant árið 1783 að setja fram einfalda kynningu á hinni „gagnrýnu“ heimspeki sinni. Kant leit á þetta stutta rit sem einfaldaða framsetningu á höfuðverki sínu "Gagnrýni hreinnar skynsemi" (1781).
Flagasóley

Flagasóley (fræðiheiti: "Ranunculus reptans") er sóleyjartegund sem vex á nyrstu hlutum Evrópu. Henni var lýst af Carl von Linné.
Naruhito

Naruhito (徳仁; f. 23. febrúar 1960) er núverandi keisari Japans. Hann tók við krúnunni þann 1. maí árið 2019 eftir að faðir hans, Akihito keisari, sagði af sér. Samkvæmt hefðbundinni talningu er hann 126. keisari Japans og fyrsti keisari landsins sem er fæddur eftir seinni heimsstyrjöldina.

Keisaratíð Naruhitos ber nafnið „Reiwa-tímabilið“, sem merkir „tímabil fagurs samhljóms“. Samkvæmt japanskri hefð verður Naruhito þekktur sem Reiwa keisari eftir andlát sitt.

Naruhito hefur verið kvæntur Masako Owada frá árinu 1993. Hjónin eignuðust dótturina Aiko árið 2001. Þar sem japönsk erfðalög gera ekki ráð fyrir að konur geti erft keisarakrúnuna mun þó krúnan að öllu óbreyttu ganga til yngri bróður hans, Fumihitos, eftir að Naruhito deyr. Hugmyndir hafa þó verið viðraðar um að breyta erfðalögunum að krúnunni og skoðanakannanir sýna að drjúgur meirihluti Japana styður lagabreytingar til að heimila konum að erfa krúnuna.
Vatnsögn

Vatnsögn (fræðiheiti: "Crassula aquatica") er einær jurt sem var fyrst lýst af Carl von Linné, og fékk sitt núverandi nafn af Schönl..
Selaginella

Mosajafni er eina tegund ættkvíslarinnar sem vex á Íslandi, og heitir hún eftir honum. Ættkvíslin inniheldur um 700 tegundir.
Digurkrókar

Digurkrókar (fræðiheiti:"Cladonia turgida") er flétta af bikarfléttuætt sem finnst meðal annars á Íslandi.

Útlit og búsvæði.

Digurkrókar eru hreisturkennd flétta sem myndar stóra bleðla, allt að 1 x 2,5 cm að stærð. Grágrænar eða gulgreinar, stundum lítið eitt bleikar, lítt greindar þalgreinar vaxa upp af jarðhreistrinu. Yfirborð þeirra er vörtótt, ýmist slétt eða rifjótt. Askhirslur þekkjast ekki á digurkrókum á Íslandi en annars staðar eru þær dökkbrúnar eða svartleitar á endum þalgreinanna. Best er að þekkja digurkrókana frá öðrum bikarfléttum á stóru jarðhreistrinu og á því hver þalgreinarnar eru digrar, eða milli 2 og 5 mm breiðar.

Digurkróakar vaxa á grónum jarðvegi, oftast til fjalla eða á snjóþungum svæðum. Þeir eru sérlega algengir á norðanverðu landinu en finnast víða annars staðar. Digurkrókar finnast meðal annars í Þjórsárverum og á Arnarfelli hinu mikla.

Efnafræði.

Digurkrókar innihalda atranórin og fúmarprótócetrarsýru þótt stundum sé lítið af henni til staðar.

Þalsvörun digurkróka er K+ gul, C-, KC- og P+ gulrauð.
Eskibróðir

Eskibróðir (fræðiheiti: "Equisetum × trachyodon" er elfting sem vex á Íslandi. Hann er blendingur eskis og beitieskis.
Isoetes engelmannii

Isoetes engelmannii er tegund af álftalaukum sem var lýst af Addison Brown. Hún er algengasta tegund ættkvíslarinnar í austurhluta Norður-Ameríku. Þar er hún norður til Ontario, suður til Flórída og vestur til Arkansas og Missouri.
Tara Buckman

Tara Buckman (f. 1. október 1956) er bandarískur leikari.

Tenglar.

[
Gullhnoðri

Gullhnoðri (fræðiheiti: "Lachnum bicolor") eða tvílitahnyðlingur er skálarlaga sveppur sem vex á barkarlausu spreki birkis, fjalldrapa og grenitegunda á Íslandi. Hann er nokkuð tíður á Íslandi og finnst í öllum landshlutum.
Stráloka

Stráloka (fræðiheiti; "Hydrellia griseola") er tvívængjutegund sem var fyrst lýst af Carl Fredrik Fallén 1813. Engar undirtegundir eru skráðar í Catalogue of Life. Hún hefur fundist á Íslandi.
Bad Cat

Bad Cat (tyrkneska: "Kötü Kedi Şerafettin") er a tyrknesk-kvikmynd frá árinu 2016.
Doris Day

Doris Day (fædd undir nafninu Doris Mary Kappelhoff; 3. apríl 1922 – 13. maí 2019) var bandarísk leikkona og söngkona. Hún var einnig þekkt sem baráttukona fyrir dýravelferð.

Day hóf feril sinn sem dansari og sóttist eftir ferli í ballettdansi, en eftir að hún fótbrotnaði neyddist hún til að skipta um starfsgrein og gerðist söngkona í hljómsveitum árið 1939. Hún komst til metorða árið 1945 með söng sínum í tveimur lögum sem komust efst á vinsældalista: „Sentimental Journey“ og „My Dreams Are Getting Better All the Time“ með hljómsveitinni Les Brown &amp; His Band of Renown. Day gekk síðan úr hljómsveitinni, hóf feril sem einsöngvari og hljóðritaði rúmlega 650 söngva frá 1947 til 1967.

Day hóf feril í kvikmyndum á seinni hluta klassíska tímans í Hollywood með kvikmyndinni "Romance on the High Seas" árið 1948 og átti eftir að vinna sem leikkona í Hollywood næstu 20 árin. Hún lék aðalhlutverk í margs konar kvikmyndum, meðal annars í söngleikjum, gamanleikjum og í dramamyndum. Hún lék titilhlutverkið í kvikmyndinni "Calamity Jane" (1953) og lék á móti James Stewart í kvikmyndinni "The Man Who Knew Too Much" (1956) eftir Alfred Hitchcock. Þekktustu hlutverk hennar voru í kvikmyndum þar sem hún lék á móti Rock Hudson, og má þar helst nefna myndina "Pillow Talk" frá árinu 1959. Day var tilnefnd til Óskarsverðlauna sem besta leikkonan fyrir leik sinn í myndinni. Hún vann einnig með James Garner í myndunum "Move Over, Darling" (1963) og "The Thrill of It All" (1963) og lék á ferli sínum á móti Clark Gable, Cary Grant, James Cagney, David Niven, Jack Lemmon, Frank Sinatra, Richard Widmark, Kirk Douglas, Lauren Bacall og Rod Taylor í ýmsum kvikmyndum. Eftir að Day hætti að birtast í kvikmyndum árið 1968 varð hún aðalleikonan í eigin sjónvarpsþáttum, "The Doris Day Show", sem sýndir voru til ársins 1973.

Day var ein af frægustu kvikmyndastjörnum heims á sjöunda áratuginum og var árið 2012 ein af átta skemmtikröftum sem höfðu komist fjórum sinnum efst á vinsældalista í bandarískum kvikmyndahúsum. Árið 2011 gaf Day út 29. hljómplötu sína, "My Heart", og komst á metsölulista í Bretlandi. Hún hlaut Grammy-verðlaun fyrir ævistarf sitt og Legend-verðlaunin frá bandaríska Söngvarasambandinu. Árið 1989 hlaut hún einnig Cecil B. DeMilne-verðlaunin fyrir ævistörf sín í kvikmyndum. Árið 2004 var hún sæmd Frelsisorðu Bandaríkjaforseta og hlaut síðan verðlaun fyrir ævistörf sín frá Gagnrýnendasambandi Los Angeles árið 2011.
Bergmálstal

Bergmálstal eða bergmæli (echolalia) er ósjálfviljug, meiningarlaus eftiröpun orðs eða setninga sem maður hefur heyrt í umhverfi sínu. Bergmálstal getur verið tengt einhverfu og ýmsum sjúkdómum eins og alsheimer, tourette og geðklofa.
Plöntur á Íslandi

Meira en 5.500 tegundir villtra plantna hafa sést á Íslandi. Gróðurfar hér er nokkuð svipað því sem sést í Norðvestur-Evrópu.

Á Íslandi má finna:
Armeria

Armeria er ættkvísl lágvaxinna plantna. Tegundirnar eru eru frá fimmtíu til yfir hundrað.
Phlox sibirica

Phlox sibirica er jurt af gullintoppuætt.
Armeria bubanii

Armeria bubanii er jurt af gullintoppuætt.
Anton Líni

Anton Líni er tónlistarmaður frá Þingeyri.

Ævi.

Anton er fæddur og uppalinn á Þingeyri en missti foreldra sína og bróður í bruna þegar hann var 3 ára. Þegar hann var 18 ára gamall flutti hann til Akureyrar til að stunda nám við Verkmenntaskólann á Akureyri, þar sem hann hefur búið síðan. Haustið 2018 hóf hann nám í Tónlistarskólanum Akureyri á brautinni Skapandi tónlist.

Tónlistarferillinn.

Árið 2016 gaf Anton út sitt fyrsta lag, "Þú". Síðan þá hafa komið út lögin "One" og "Feel It Too" sem hann gerði með Þormóði Eiríkissyni, "Ég veit" og í Janúar 2019 lagið "Heltekinn" sem sló í gegn.